הרחבות של Safari משפרות ומתאימות אישית את חוויית הגלישה ב-Mac.
הרחבות של Safari מוסיפות פונקציונליות ל-Safari, כדי שתוכלו לגלוש באינטרנט כמו שאתם רוצים. הרחבות יכולות להציג מידע שימושי על דף אינטרנט, להציג כותרות של חדשות, לעזור לכם להשתמש בשירותים המועדפים עליכם, לשנות את המראה של דפי אינטרנט ועוד. הרחבות הן דרך נהדרת להתאים אישית את חוויית הגלישה שלכם.
הרחבות של Safari זמינות ב-App Store להורדה ולהתקנה בקלות. כל ההרחבות שב-App Store נבדקות ונחתמות על-ידי Apple ומתארחות בשרתים שלה, למען ביטחונכם.
כדי להתחיל, התקינו את העדכונים האחרונים ל-macOS כדי לוודא ש-Safari מעודכן. נדרש Safari 12 ואילך כדי להוריד מה-App Store הרחבות של Safari.
פתחו את Safari ובחרו באפשרות Safari > 'הרחבות של Safari' בשורת התפריטים.
הדף Safari Extensions נפתח ב-App Store, כפי שמוצג לעיל. כדי להוריד ולהתקין הרחבה, לחצו על Get או על המחיר. ייתכן שתתבקשו להתחבר עם ה-Apple ID.
כשהתקנת ההרחבה תסתיים, לחצו על Open ובצעו את ההוראות שיופיעו לגבי ההרחבה.
לאחר מכן, חזרו אל Safari כדי להפעיל את ההרחבה שהתקנתם.
בחרו Safari > 'העדפות'.
לחצו על 'הרחבות'.
בחרו את תיבת הסימון שליד שם ההרחבה.
כל ההרחבות שהותקנו מה-App Store מעודכנות באופן אוטומטי.
בחרו Safari ‏> 'העדפות' ולאחר מכן לחצו על 'הרחבות'.
כדי להשבית הרחבה, בטלו את הבחירה בתיבת הסימון שלה.
כדי להסיר הרחבה, בחרו את ההרחבה ולחצו על הלחצן 'הסר'. אם אתם לא בטוחים מה הרחבה עושה או אם אתם לא חושבים שתשתמשו בה שוב, כדאי להסיר אותה.
Safari לא תומך יותר ברוב תוספי האינטרנט. כדי לטעון דפי אינטרנט מהר יותר, לחסוך באנרגיה ולשפר את האבטחה, Safari ממוטב עבור תוכן שמשתמש בתקן האינטרנט HTML5, שלא מחייב תוסף. כדי לשפר ולהתאים אישית את חוויית הגלישה, השתמשו בתוספים של Safari במקום בתוספי אינטרנט.